nvidia/miracl-vision huggingface dataset:
మాంటేగు-షెమ్సఫర్డు రాజ్యాంగ సంస్కరణ చట్టము

1919 వ సంవత్సరంలో భారతదేశమునందు బ్రిటిష్ ప్రభుత్వము అమలు చేసిన ఇండియా రాజ్యాంగ చట్టములో ఇమడ్చబడ్డ సంస్కరణల నే మాంటేగూ-షెమ్సఫర్డు సంస్కరణములనబడినవి. ఆ చట్టము లోని సంస్కరణలను కలిగియున్న నివేదిక తయారుచేసిన వారిద్దరు పేర్లతో ప్రసిధ్దిచెందిన సంస్కరణలు. 1917 లో ఇంగ్లండ్ లోని బ్రిటిష్ ప్రభుత్వపు మంత్రివర్గములో భారతదేశ వ్యవహారములు చూచుచుండిన విదేశ రాజ్యాంగమంత్రి ఎడ్విన్ శామ్యుయల్ మాంటెగూ (Edwin Samuel Montagu) మరియూ 1916-1921 మధ్య భారతదేశములో గవర్నర్ జనరల్ (వైస్రాయి) గా నుండిన లార్డు షెమ్సు ఫర్డు (Frederic John Napier Thesiger, 1st Viscount Chelmsford) కలసి తయారుచేసిన నివేదిక. ఆ నివేదికలోని సంస్కరణలు గల రాజ్యాంగ చట్టము జూన్ 1918 లో ఇంగ్లండు పార్లమెంటునందు ఆమోదించబడి 1919 మద్యలో భారతదేశములో అమలుచేయబడింది. కానీ అప్పటికే; 1909 లో ప్రవేశపెట్టిన మింటో-మార్లే సంస్కరణల ఫలితముగా నెలకొల్పబడ్డ శాసన సభలు, ప్రజాప్రభుత్వవిధానము పేరట బ్రిటిష్ ప్రభుత్వమువారు చేయుచున్న నిరంకుశ తీర్మానములు, నిర్ణయములను మేదాశక్తుల పత్రికా విమర్శనలతో ప్రజలలో రాజకీయ పరిజ్ఞానము విఛక్షణా శక్తి కలిగించబడినవి (చూడు మింటో-మార్లే సంస్కరణలు ). తత్ఫలితముగా ఉద్భవించిన జాతీయ చైతన్యత, స్వాతంత్ర్య కాంక్షలను అణచివేయుటకు అనేక విధములుగా బ్రిటిష్ ప్రభుత్వము రాజ్యతంత్రములు చేయసాగెను. 1919 మొదటిలో బ్రిటిష్ ప్రభుత్వమువారు అవలంబించిన నిరంకుశ చర్యలు; మార్చి 1919 న ప్రవేశపెట్టబడిన రౌలట్ చట్టం (Rowlatt Act) లో పొందపపరచబడిన అతినిరంకుశ అతివిశేష నిబంధనల శాసనమును అమలుచేయుట, ఏప్రిల్ 1919 లో జరిగిన జలియన్ వాలా బాగ్ కాల్పులు, పంజాబ్ లో విధించిన సైనికపరిపాలన మార్షల్ లా మొదలగు నిరంకుశ చర్యలు భరించిన ప్రజలు ఆ వెంటనే ఉపశమనముగా బ్రిటిష్ ప్రభువులు చేసిన ఆ మాంటేగూ-షెమ్సఫర్డు సంస్కరణల ద్వారా ప్రజాప్రభుత్వ విధానములు (శాసన సభలు, ఎన్నికలు) కలిపించినప్పటికీ అవి అన్నీకూడా గవర్నర్ జనరల్ యొక్క నిరవధిక నిరంకుశ నిర్నయములకు లోబడియుండినవి. గవర్నర్ జనరల్ యొక్కనిరంకుశాధికారములేమియును ఆ సంస్కరణలు తొలగించియుండలేదు. ఏమాత్రము తక్కువకూడా చేయలేదు. సరికదా శాసనసభకు ఎన్నుకోబడిన సభ్యుల నిర్ణయాలసైతము (ప్రజాబిప్రాయములపై) త్రోసిపుచ్చగల అధికారము కొద్దిపాటేయున్న ఆధికారసభ్యులకు కలిగియుండినది. ఆ తరువాత 1931లో జరిగిన గాంధీ-ఇర్విన్ సంధి వడంబడికల ద్వారా మరికొన్ని సానుభూతికమైన ఉదార చర్యలుగూడా దేశములో రగులుకున్న క్రోధాగ్ని, స్వరాజ్యకాంక్ష అనే మంటలను ఆపలేకపోయినవి. ఆ సంస్కరణలు 1919 కన్నా ముందుగాకనుక వచ్చియున్న యడల బహుశా కాంగ్రెస్సు వారు ఆమోదించి ప్రజాదరణ కూడా పొందియుండేవేమో
కళ్యాణ రాముడు (2003 సినిమా)

కళ్యాణ రాముడు 2003 లో జి. రాంప్రసాద్ దర్శకత్వంలో విడుదలైన తెలుగు సినిమా. ఇందులో వేణు, నిఖిత ప్రధాన పాత్రలు పోషించారు. సుమన్, నాజర్, ప్రభు దేవా, రాజా రవీంద్ర ఇతర ముఖ్య పాత్రల్లో నటించారు. మణిశర్మ సంగీతం అందించాడు. రాము (వేణు) పెళ్ళిళ్ళకు అన్ని ఏర్పాట్లు చేసే ఒక వెడ్డింగ్ ప్లానర్. కళ్యాణ మండపం నిర్మించడం దగ్గర్నుంచి మండపాన్ని అలంకరించడం, సంగీత విభావరులు ఏర్పాటు చేయడం, వంటలు వండటం లాంటి అన్ని పనులూ చూస్తుంటాడు. అలా అతను ఏర్పాట్లు చేస్తున్న ఓ పెళ్ళిలో పెళ్ళికొడుకు తన కిష్టమైన అమ్మాయిని పెళ్ళి చేసుకోవడానికి పారిపోతాడు. పెళ్ళి కూతురు మాటలు రాని అమ్మాయి. దాంతో వాళ్ళ బంధువుల్లో కూడా ఆమెను పెళ్ళి చేసుకోవడానికి ఎవరూ ముందుకురారు. అప్పుడు రాము ముందుకు వచ్చి డాక్టరైన తన అన్నను (రాజా రవీంద్ర) ఆ అమ్మాయిని పెళ్ళి చేసుకునేలా ఒప్పిస్తాడు. అదే సమయంలో పెళ్ళి కూతురు చెల్లెలు కళ్యాణి (నిఖిత) తో ప్రేమలో పడతాడు
సామవేదం శ్రీనివాస శ్రీరామాచారి

సామవేదం శ్రీనివాస శ్రీరామాచారి (1925-2009) వైద్య శాస్త్రవేత్త. ఆయన ఇండియన్ కౌన్సిల్ ఆఫ్ మెడికల్ రీసెర్చ్ మొదటి అడిషనల్ డైరక్టరు. ఆయన ఇనిస్టిట్యూట్ ఆఫ్ పాథాలజీలో వ్యవస్థాపక డైరక్టరుగా వ్యవహరించారు. ఆయన డా.చారి గా ప్రసిద్ధులు. ఆయన జూన్ 25, 1925లో ఆంధ్రప్రదేశ్ రాష్ట్రంలోని విశాఖపట్నంలో జన్మించారు. ఆయన వైద్యశాస్త్రవేత్త, పరిశోధకుడుగా తన జీవితాన్ని అంకితం చేసారు. ఆయన విశాఖపట్నంలోని మెడికల్ కళాశాలలో గ్రాడ్యుయేట్, పోస్టు గ్రాడ్యుయేట్ విద్యనభ్యసించారు. తరువాత డి.ఎస్.సి ని పాథాలజీలో కూనూర్ లోని న్యూట్రిషనల్ రీసెర్చ్ లాబొరేటరీస్ లో అసిస్టెంట్ రిసెర్చ్ అధికారిగా పనిచేస్తున్నప్పుడు చేసారు. ఆయన 1950లో ఎం
బెల్‌గ్రేడ్

బెల్‌గ్రేడ్ లేదా బెల్‌గ్రెయ్డ్ (Belgrade) నగరం సెర్బియా దేశపు రాజధానీ, అలాగే దేశంలోని అతిపెద్ద నగరం. ఇది ఐరోపాలోని బాల్కన్ ప్రాంతంలో ఉంది. ఈ నగరం సావా, డెన్యూబ్ నదుల యొక్క సంగమ ప్రదేశం వద్ద ఉంది. ఇది ఒక ముఖ్యమైన రవాణా కేంద్రంగా, వాణిజ్య కేంద్రంగా మారింది. దీని పేరు "వైట్ సిటీ"గా అనువదించబడుతుంది. బెల్గ్రేడ్ నగరం యొక్క నగర ప్రాంతము 1.34 మిలియన్ల జనాభాను కలిగి ఉంది, అయితే 1.65 మిలియన్లకు పైగా ప్రజలు దీని పరిపాలనా పరిధుల్లో నివసిస్తున్నారు. బెల్గ్రేడ్ గొప్ప చరిత్రను కలిగి ఉంది, పురాతన కాలం నుండి నివాసాలున్నాయి, నియోలిథిక్ యుగం నాటి స్థిరనివాసానికి సంబంధించిన ఆధారాలు ఉన్నాయి. రోమన్లు, బైజాంటైన్లు, ఒట్టోమన్ సామ్రాజ్యం, ఆస్ట్రో-హంగేరియన్ సామ్రాజ్యం, యుగోస్లేవియాతో సహా, నగరం దాని చరిత్రలో వివిధ సామ్రాజ్యాలు, రాష్ట్రాలచే పాలించబడింది. నేడు, బెల్గ్రేడ్ 1.3 మిలియన్ల జనాభాతో శక్తివంతమైన, విశ్వనగరం
శీను వాసంతి లక్ష్మి

శీను వాసంతి లక్ష్మి 2004 లో ఆర్. పి. పట్నాయక్ హీరోగా వచ్చిన ప్రయోగాత్మక చిత్రం. ఈ సినిమాకు ఆది మూలం వాసంతియుం లక్ష్మియుం పిన్నే నిజానుం అనే మలయాళ సినిమా. ఇదే సినిమా తమిళంలో కూడా విక్రం హీరోగా కాశీ అనే పేరుతో రీమేక్ చేయబడింది. ఈ సినిమాలో కథా నాయకుడు అంధుడైన ఓ గాయకుడు. చుట్టూరా కొండలు, పచ్చదనం, సెలయేళ్ళ మధ్య ఓ అందమైన పల్లెటూరు. నది ఒడ్డునే ఓ గుడిసె. అందులో శీను (ఆర్. పి. పట్నాయక్), తండ్రి (నూతన్ ప్రసాద్), తల్లి, చెల్లెలు వాసంతి (ప్రియ) తో కలిసి నివసిస్తుంటాడు. శీను పుట్టుకతోనే అంధుడు
ఉమర్జీ అనూరాధ

ఉమర్జీ అనూరాధ తెలుగు సినిమా, జర్నలిజం యొక్క భారతీయ రచయిత్రి. ఆమె భారతదేశంలోని అత్యధిక సర్క్యులేషన్ గల తెలుగు సినిమా పత్రిక అయిన సితార వారపత్రికకు వెండితెర నిర్దేశకులు అనే శీర్షికను అవిరామంగా రాస్తున్నారు. ఆమె ఆలిండియా రేడియో, టెలివిజన్ ఛానళ్ళకు అనేక నాటకాలను రాసారు. ఆమె "పెళ్ళి చేసుకుందాం రా" అనే సీరియల్ ను ఈటీవీ కు, "వైశాలి" సీరియల్ ను జీ తెలుగు ఛానల్ కు, "ఘర్షణ" సీరియల్ ను ఈటీవీకి రాసారు. ఆమెకు అక్కినేని అభినందన పురస్కారం 2010లో ఉత్తమ సంభాషణా రచయితగా అందుకున్నారు. ఆమె "ఏ మాయ చేశావె" సినిమాకు సూపర్ హిట్ ఫిల్ం వీక్లీ పురస్కారం అందుకున్నారు. ఆమె మరాఠీ మాట్లాడే మాధ్వా కుటుంబంలో జన్మించింది. ఆమె మామయ్య రైల్వే స్టేషన్ మాస్టరుగా ఉన్నందున కృష్ణా జిల్లా లోని విజయవాడ, గుంటూరు జిల్లాలోని మంగళగిరి ప్రాంతాలలో విద్యాభ్యాసం చేసారు. ఆమె పాఠశాల విద్యార్థినిగా ఉన్నప్పటి నుండి పోస్టు గ్రాడ్యుయేషన్ చేసే వరకు ఆమెకు ఆసక్తి ఉన్న నాటకాలను రచన కొనసాగించారు. ఆమె తల్లిదండ్రులు వేమగంటి సుశీల, జి.నాగరాజన్. ఆమె కొంతకాలం కుప్పురావు శ్రీనివాసరావు అనే రైల్వే స్టేషన్ మాస్టర్ ఇంట్లో పెరిగారు
శ్రీరాజ్ గిన్నె

శ్రీరాజ్ గిన్న (ఆంగ్లం:Sriraj Ginne) (జ. 1946 నవంబరు 22), భారతదేశంలోని ఆంధ్రప్రదేశ్ సినిమా పరిశ్రమలో సంభాషణా రచయిత. ఆయన స్క్రిప్ట్ రాసిన చిత్రాలలో ముఖ్యమైనవి కలికాలం, సూరిగాడు, ప్రేమిస్తే. ఆయన తెలుగు టెలివిజన్ సీరియళ్ళు కూడా రాస్తుంటారు. వాతిలో స్నేహ ముఖ్యమైనది. ఆయన లఘు కథలు, నాటకాలు, లఘు నాటకాలు, అనువాదాలు చేస్తూంటారు. శ్రీరాజ్ లఘు కథా రచయితగా పసిద్ధుడు. ఆయన సుమారు 100 కథలు వ్రాసాడు. అందుకో కొన్ని ఆంగ్లం, కన్నడం, ఒరియా, హిందీ భాషల్లోఅనువాదమైనాయి. కొన్ని ప్రముఖ జర్నల్స్ లో ప్రచురితమైనాయి. ఆయన రాసిన "కాలధర్మం" అనే నాటకం బెంగళూరులో జరిగిన అఖిల భారత తెలుగు మహాసభలలో ప్రదర్శించబడింది. ఆయన 15 నాటకాలు, 25 లఘు నాటకాలు రచించారు
బ్రహ్మర్షి హుస్సేన్ షా

హుస్సేన్ షా (సెప్టెంబరు 9, 1905 – సెప్టెబరు 24, 1981) పిఠాపురం లోని శ్రీ విశ్వవిజ్ఞాన ఆధ్యాత్మిక పీఠానికి ఏడవ పీఠాధిపతి. ఆయన తూర్పు గోదావరి జిల్లా లోని పిఠాపురం లో జన్మించాడు. ఆయన తండ్రి కవిశేఖర డా. ఉమర్ అలీషా సద్గురు తరువాత పీఠాధిపతి. ఆయన పిఠాపురంలో ప్రాథమిక విద్యను అభ్యసించి మచిలీపట్నం లోని నేషనల్ కాలేజీలో ఫైనల్ ఆర్ట్స్ పూర్తిచేసాడు. ఆయన తెలుగు, అరబిక్, ఉర్ధూ, పర్షియన్, సంస్కృత భాషలలో పండితుడు. షా, ఆయన భార్య అజీమున్నీసా బేగం లకు నలుగురు కుమారులు, నలుగురు కుమార్తెలు. ఆయన పీఠాధిపతి కావడానికి పూర్వం వ్యవసాయం చేసేవాడు. జ్ఞానాన్ని సముపార్జించిన తరువాత ఆయన మూలికా ఔషథం "దేవదారు" ను కనుగొన్నాడు. హుస్సేన్ షా ఫిబ్రవరి 10, 1945 నుండి పీఠం యొక్క తత్వాన్ని ప్రచారం ప్రారంభించాడు. ఆయన అనేక ఆధ్యాత్మిక సందేశాలను అనేక గ్రామలలోనూ, ఆంధ్ర ప్రదేశ్ లోని పట్టణాలలోనూ ప్రచారంచేసి భక్తి యోగాన్ని, జ్ఞానయోగాన్ని అందించారు. ఆయన ఆంధ్రప్రదేశ్ లోని పిఠాపురంలో మరణించాడు
కాటూరి రవీంద్ర త్రివిక్రమ్

కాటూరు రవీంద్ర త్రివిక్రమ్ తెలుగు కథా రచయిత, న్యాయవాది. ఆయన కృష్ణా జిల్లా లోని విజయవాడలో డిసెంబర్ 18 1946 న జన్మించాడు. ఆయన తొలికథ 1974 నవంబరు 10న ప్రచురితమైనది. ఆయన విజయవాడలో విద్యాభ్యాసం చేసి ఎయిర్ ఫోర్స్ లోఉద్యోగం నిర్వహించారు. ఆయన 1955 నుండి సాహితీ ప్రస్థానం ప్రారంభించారు. 600 కు పైగా కథానికలు ప్రచురితమైనాయి. ఆయన "అంతర్యామి" శీర్షిక ద్వారా సుపరిచితులు. కథానిక, నాటిక, నాటకం, నవలిక, నవల, గీతాలు, హరికథలు వగైరా సాహిత్య ప్రక్రియల్లో విశేష కృషిచేసారు. ఆకాశవాణిలో నూరుకి పైగా నాటకాలు ప్రసారమైనాయి. దూరదర్శన్లో ప్రగతి భారతం సీరియల్, గ్రీష్మం, అమ్మలగన్నుఅమ్మ డాక్యుమెంటరీలు, "అంతర్నేత్రం" ఆధ్యాత్మిక ప్రవచనాలు, నాటికలు, ప్రసంగాలు. స్వీయ జీవన రేఖలు ప్రసారమైనాయి. ప్రముఖ పత్రికలు విశాలాంధ్ర, నది, చినుకు, వండర్ వరల్డ్, విజయవాడ ఛాంబర్, కథాకేళిల్లో లీగల్ కాలమ్స్ నిర్వహించారు
భాగవతుల సుబ్రహ్మణ్యం

భాగవతుల సుబ్రహ్మణ్యం తెలుగు కథా రచయిత. ఆయన శ్రీకాకుళం జిల్లా లోని వీరఘట్టాం గ్రామంలో ఆగస్టు 2 1958న జన్మించాడు. ఆయన వాడుక పేరు వజ్రపాణి/సుహృల్లేఖ/హరిచందన. ఆయన తొలికథ ఫిబ్రవరి 16 1979 న ప్రచురించబడినది. ఆయన కథలు వివిధ పత్రికలలో ప్రచురితం అయ్యాయి. కథానిలయం లో కొన్ని లభిస్తాయి.
కె. అచ్చిరెడ్డి

కె. అచ్చిరెడ్డి ప్రముఖ తెలుగు సినీ నిర్మాత. దర్శకుడు, స్నేహితుడైన ఎస్. వి. కృష్ణారెడ్డితో కలిసి అనేక విజయవంతమైన సినిమాలు నిర్మించాడు. ఆయన కొబ్బరిబోండాం, రాజేంద్రుడు - గజేంద్రుడు, మాయలోడు, యమలీల, ఘటోత్కచుడు, వినోదం, దీర్ఘ సుమంగళీభవ వంటి హిట్ చిత్రాల్ని మనీషా ఫిలిమ్స్ బ్యానర్‌పై నిర్మించాడు. అచ్చిరెడ్డి స్వస్థలం పశ్చిమ గోదావరి జిల్లా, ఆరవల్లి. ఆరవల్లిలోని ప్రభుత్వ పాఠశాలలో చదువుకున్నాడు. అప్పటి నుంచి ఎస్. వి. కృష్ణారెడ్డితో స్నేహం ఉంది. తనకు సినిమా మీద ఆసక్తి లేకపోయినా కృష్ణారెడ్డి అవకాశాల కోసం మద్రాసు వెళ్ళినపుడు తనే నిర్మాత అయితే బాగుండుననిపించింది
రవికృష్ణ

రవికృష్ణ (జననం: జూన్ 9, 1989) ఒక దక్షిణ భారతీయ టీవీ నటుడు. తెలుగు సీరియల్స్ లో నటించాడు. రవికృష్ణ ఒక సాధారణ ఆర్ టి సి ఉద్యోగి తనయుడు , రవి కృష్ణ చెన్నై లో తెలుగు సీరియల్ విజేత [ఈ టీవీ] తో తన కెరీర్ ప్రారంభించారు, ఆ తరువాత హైదరాబాద్ వచ్చి అసిస్టెంట్ డైరెక్టర్ గా జాయిన్ అయ్యారు రవికృష్ణ జూన్ 9, 1989 న విజయవాడలో జన్మించాడు.రవి కృష్ణ తండ్రి పేరు విమలేస్వరరావు తల్లి కళావతి పాఠశాల విద్య, బి.యస్.సి డిగ్రీ వరకు విజయవాడ లోనే చదివారు  . డిగ్రీ పూర్తయిన తరువాత నటన మీద ఇంట్రెస్ట్ తో చెన్నై వెళ్లి అసిస్టెంట్ డైరెక్టర్ గా జాయిన్ అయ్యారు ఆ  తెలుగు ఈ టీవీ సీరియల్ విజయం లో నటించారు ఆ తరువాత హైదరాబాద్ వచ్చి సంజీవ్ రెడ్డి గారి దగ్గర మళ్ళి అసిస్టెంట్ డైరెక్టర్ గా జాయిన్ అయ్యారు , ఆ తరువాత బొమ్మరిల్లు అనే సీరియల్ చివరిలో హీరో తప్పుకోవడం వాళ్ళ రీప్లేస్మెంట్ హీరో గా చేసారు , తర్వాత ఆడిషన్స్ లో సెలెక్ట్ అయ్యి మొగలిరేకులు సీరియల్ లో నటించారు .హీరోగా మొదటి సీరియల్ హృదయం , ఆ తరువాత కొన్ని తెలుగు సీరియల్స్ లో నటించారు కాని వరూధిని పరిణయం సీరియల్ తోనే గుర్తింపు వచ్చింది  ఆ తరువాత దట్ ఈస్ మహాలక్ష్మి, శ్రీనివాస కళ్యాణం , సుందర ఖండా , బావ మరదళ్ళు సీరియల్స్ లో బాగా గుర్తింపు తెచ్చుకున్నారు . ప్రస్తుతం ఆమె కథ సీరియల్ లో నటిస్తున్నారు , కాని కొన్ని సీరియల్స్ సగం లోనే ఆగిపొయాయి . అతను ఎక్కడ నటన కోసం శిక్షణ తీసుకోలేదు.
అక్కినేని రమేష్ ప్రసాద్

రమేష్ ప్రసాద్ (జననం అక్కినేని రమేష్హ్ ప్రసాద రావు) భారతీయ వ్యాపారవేత్త, సినిమా నిర్మాత. ఆయన ప్రసాద్ స్టుడియోస్, ప్రసాద్ ఆర్ట్ పిక్చర్స్, ప్రసాద్ ఐమాక్స్, ఎల్.వి.ప్రసాద్ ఐ ఇనిస్టిట్యూట్ (ఆయన తండ్రి ఈ సంస్థకు వ్యవస్థాపకుడు) లకు చైర్మన్, అధిపతి. ఆయన 1988-89 కాలంలో ఫిలిం ఫెడరేషన్ ఆఫ్ ఇండియాకు అధ్యక్షునిగా ఉన్నారు. ఆయన యునైటెడ్ స్టేట్స్లో బి.ఇ.ఎం.ఎస్. డిగ్రీని పొందారు. ఆయన 1974లో ప్రసాద్ ఫిలిం లాబ్స్ను చెన్నైలో స్థాపించారు. ప్రసాద్ స్టుడియోస్ భారతీయ సినిమాలో పెద్దది ఇది దేశవ్యాప్తంగా ముంబై, చెన్నై, హైదరాబాదు, బెంగుళూరు, తిరువనంతపురం, భువనేశ్వర్, కోల్‌కతా, యితర్ దేశాలైన సింగపూర్, దుబాయి, యునైటెట్ స్టేట్స్ లో ఫిలిం ప్రొడక్షన్ సెంటర్లను కలిగి ఉంది
ఆదిత్యబాబు

ఆదిత్యబాబు టాలీవుడ్ నిర్మాత, నటుడు. ఆయన టాలీవుడ్ నిర్మాత లేటు శ్రీ జె.డి.సోంపల్లి కుమారుడు. ఆయన చిత్రపరిశ్రమలో మొదటి సినిమా జగడం. దీనిని తన 21 వ యేట నిర్మించాడు. ఆయన బి.ఇ చదివారు. ఆయనకు సినిమాలంటే యిష్టమైనందున సినిమా పరిశ్రమలో జీవితాన్ని ప్రారంభించి నటునిగా లేదా నిర్మాతగా కావాలని అనుకున్నడు. ఆయన బాల్యం నుండి సినిమా నటునిగా కావాలని కోరుకున్నాడు. ఆయన వీరశంకర్ దర్శకత్వంలోని కన్నడ చిత్రం "అనుతు ఇంతు ప్రీతి" లో కథానాయకునిగా నటించాడు. కథానాయకిగా రమ్య నటించింది ఆయన మొదటి తెలుగు చిత్రం "చాలాకి"
ఆకారపు సుదర్శన్

సుదర్శన్ ఆకారపు, (5 మార్చి 1954 – 20 జూలై 2011) భారతదేశ రాజకీయనాయకుడు. అతను తెలుగుదేశం పార్టీ నాయకుడు. భారత పార్లమెంటులో రాజ్యసభ సభ్యునిగా పనిచేసాడు. అతని తెలుగుదేశంపార్టీ వైస్ ప్రెసిడెంటుగానూ, శాసన సభ్యులు గానూ తన సేవలనందించాడు. గుండెపోటుతో జూలై 20, 2011 న హైదరాబాదులో మరణించాడు. సుదర్శన్ ఆంధ్రప్రదేశ్ రాష్ట్రంలోని నల్గొండ జిల్లాకు చెందిన సూర్యాపేట లో జన్మించాడు. అతనికి ముగ్గురు కుమార్తెలు, ఒక కుమారుడు. ఆంధ్రప్రదేశ్ శాసన సభ్యునిగా రెండు సార్లు ఎన్నికైనాడు. సూర్యాపేట అసెంబ్లీ నియోజక వర్గం నుండి ప్రాతినిధ్యం వహించాడు. 1989, 1994 లలో ఎం.ఎల్.ఎ గా తన సేవలనందించాడు
అల్లం నారాయణ

అల్లం నారాయణ సీనియర్‌ జర్నలిస్ట్‌, నమస్తే తెలంగాణ దినపత్రిక మాజీ ఎడిటర్‌, తెలంగాణ ప్రెస్‌ అకాడమీ తొలి చైర్మన్‌. మూడు దశాబ్దాలకుపైగా పత్రికారంగానికి సేవలందిస్తున్న అల్లం నారాయణ, అల్లం నర్సయ్య బుచ్చమ్మ దంపతులకు కరీంనగర్ జిల్లా మంథని మండలం తాలుకా గాజులపల్లి గ్రామంలో 1958లో, డిసెంబరు 13 న జన్మించారు. సోవియూలజీ ఉస్మానియా యూనివర్సిటీ ఆర్ట్స్ కళాశాలలో ఎం.ఏ. (సోషియాలజీ, 1982-84) చదివారు. 1974 నుంచి 1982 వరకు నక్సల్బరీ ఉద్యమంలో పాల్గొన్నారు. అల్లం నారాయణ మొదట కరీంనగర్ నుంచి వెలువడిన జీవగడ్డలో 1985-86 వరకు పనిచేశారు. అప్పట్లో ఆయన ఆ పత్రికలో రాసిన వెన్నెలకోనల్లో అనే కాలమ్‌కు విశేష పాఠక ఆదరణ లభించింది. అప్పుడే యాది మనాది, జగిత్యాల పల్లె కవితా సంకలనాలను వెలువరించారు. 1986-87 ఆంధ్రప్రభ బెంగళూరులో, 1987-2000దాకా ఆంధ్రజ్యోతి (విజయవాడ) లో చీఫ్ సబ్ / చీఫ్ రిపోర్టర్ గా, 2000-2001 ఆంధ్రా పాలిటిక్స్.కామ్ న్యూస్ ఎడిటర్ గా, 2001-2002 ప్రజాతంత్రకు అసిస్టెంట్ ఎడిటర్ గా, 2002-2010 ఆంధ్రజ్యోతి అసిస్టెంట్ ఎడిటర్ గా, 2010 నుంచి నమస్తే తెలంగాణ దినపత్రికకు వ్యవస్థాపక సంపాదకుడుగా పనిచేశారు. భార్య: అల్లం పద్మ - టీచరు; కూతురు: రవళి - సాఫ్ట్ వేర్ ఇంజనీర్, ఇన్ఫోసిస్; అల్లుడు: ఈర్ల అనిల్ వర్మ - సివిల్ ఇంజనీర్, మల్టీ నేషనల్ కంపెనీ; కూతురు: భావన - మెడిసిన్, హౌస్ సర్జన్, ఉస్మానియా మెడికల్ కాలేజీ; కుమారుడు: రాహుల్ - ఇంజినీరింగ్; అన్నలు: అల్లం రాజయ్య - విరసం, సిమెంట్ కంపెని మేనేజర్ (విశ్రాంత) ; అల్లం వీరయ్య - టీచర్, పాటల రచయిత
మొహమ్మద్ ఆలీ (తెలంగాణ)

మహ్మద్ మహమూద్ అలీ తెలంగాణ రాష్ట్రానికి చెందిన రాజకీయ నాయకుడు. ఇతడు కొత్తగా ఏర్పడిన తెలంగాణ రాష్ట్రానికి 2014, జూన్ 2న ఉప ముఖ్యమంత్రిగా బాధ్యతలు స్వీకరించారు. ఇతడు 2014–2018 మధ్యకాలంలో స్టాంప్స్, రిజిస్ట్రేషన్, రిలీఫ్ అండ్ రీహాబితేషన్ శాఖలకు కూడా మంత్రిగా బాధ్యతలు తీసుకున్నారు. 2019 నుండి తెలంగాణ హోం, జైళ్లు, అగ్నిమాపక శాఖ మంత్రిగా ఉన్నాడు. తెలంగాణ తొలి హోంమంత్రి నాయిని నర్సింహ రెడ్డి తరువాత ఇతడు తెలంగాణ రెండవ హోం మంత్రి. ఇతడు తెలంగాణ శాసన మండలి సభ్యుడు. తెలంగాణ రాష్ట్ర రాజధాని హైదరాబాదులో జన్మించిన అలీ, అజాంపురాలో నివసిస్తున్నాడు. ఆయన ఉస్మానియా విశ్వవిద్యాలయం నుండి వాణిజ్యశాస్త్రంలో బ్యాచిలర్ డిగ్రీని పూర్తిచేసి, పాడి వ్యవసాయ వ్యాపారంలో అడుగుపెట్టాడు. డైరీ వ్యాపారంలో విజయం సాధించాడు. ఆలీకి నస్రీన్ ఫాతిమాతో వివాహం జరిగింది. వారికి ఒక కుమారుడు, ఇద్దరు కుమార్తెలున్నారు. ఆలీకి జంతువుల మీద ప్రేమ ఎక్కువ
దేశ రాజధానుల జాబితా

అక్షర క్రమంలో దేశ రాజధానుల జాబితా రాజధాని-దేశం
సత్యం (సినిమా)

సత్యం 2003 లో సూర్యకిరణ్ దర్శకత్వం లో అన్నపూర్ణ స్టూడియోస్ పతాకంపై విడుదలైన ఒక విజయవంతమైన సినిమా. ఇందులో సుమంత్, జెనీలియా డిసౌజా ప్రధాన పాత్రల్లో నటించారు. ఈ చిత్రం సానుకూల సమీక్షలను అందుకుంది, బాక్సాఫీస్ వద్ద చాలా విజయవంతమైంది. సుమంత్ కెరీర్‌లో అతిపెద్ద బాక్సాఫీస్ విజయాలలో ఒకటిగా నిలిచిన ఈ చిత్రం తెలుగులో జెనీలియాకు తొలి చిత్రం. చక్రి ఉత్తమ నేపథ్య గాయకుడిగా ఫిల్మ్‌ఫేర్ అవార్డును గెలుచుకున్నాడు. ఇది బెంగాలీలో శక్తి పేరుతో రీమేక్ చేయబడింది. సత్యం (సుమంత్) సినిమాల్లో గేయరచయితగా ఎదగాలని ప్రయత్నిస్తుంటాడు. ఆ ప్రయత్నంలో భాగంగా తన జీవితంలో ఎంతో ముఖ్యంగా భావించే తండ్రి (మల్లాది రాఘవ), తన స్నేహితురాలు అంకిత (జెనీలియా డిసౌజా) దగ్గర చెడ్డవాడిగా ముద్రపడతాడు. తండ్రికి తనకు పడకపోవడంతో ఇంట్లోంచి బయటకు వచ్చేసి స్నేహితులతో కలిసి నివసిస్తుంటాడు. సున్నితమైన మనస్కుడైనా సత్యం ఓ పాపులర్ రచయిత దగ్గర ఘోస్టు రచయితగా పనిచేస్తుంటాడు. తాను రచయితగా మంచి గుర్తింపు తెచ్చుకున్న తర్వాతనే తన ప్రియురాలు అంకితకు తన ప్రేమను తెలియబరచాలనుకుంటాడు. ఈ లోపునే అంకిత క్లాస్ మేట్ ఒకరు ఆమెను ప్రేమిస్తున్నానని చెబుతాడు
దేవరకొండ కోట

దేవరకొండ కోట తెలంగాణ రాష్ట్రం లోని నల్గొండ జిల్లా దేవరకొండ పట్టణానికి దగ్గరలో ఉంది. ఈ కోట మూడు కొండలతో చుట్టబడిన ఒక కొండపై ఉంది. అప్పట్లో ఎంతో ప్రాముఖ్యత వహించిన ఈ కోటను 14వ శతాబ్దంలో రేచెర్ల వెలమ రాజులు నిర్మించారు. శత్రువులకు దుర్భేద్యమైన బలమైన కోట కలిగి ఉండడంకోసం ఈ కోటను నిర్మించారని చెబుతారు. గతంలో కాకతీయుల రాజుల వద్ద సేనానాయకులుగా పనిచేసిన పద్మనాయక వంశస్థులకు చెందిన భేతాళ నాయకుడు సంతతి వారు దేవర కొండ రాజ్యాన్ని స్థాపించి నట్టుగా చారిత్రిక ఆధారలను బట్టి తెలుస్తున్నది. వీరి తరంలో రెండవ మాదానాయుడు కాలంలోనె దేవరకొండ దుర్గం నిర్మాణం జరిగినట్లు చారిత్రాకాదారలనుబట్టి తెలుస్తున్నది. ఇతనికాలంలో దేవరకొండ రాజ్యం శ్రీశైలం వరకు విస్తరించింది. ఎత్తైన ఏడుకొండలను కలుపుతూ ఈ ధుర్గాన్ని అత్యద్భుతంగా నిర్మించారు. పద్మనాయక రాజులు తెలంగాణ ప్రాంతాన్ని సుమారు 195 సంవత్సరాలపాటు పాలించారు. నల్గొండ రాజ్యాన్ని 156 సంవత్సరాల పాటు, దేవరకొండ రాజ్యాన్ని 150 సంవత్సరాల పాటు వారు పాలించారు. దేవరకొండ కోటని కేంద్రంగా చేసుకొని పాలించినవారిలో పద్మనాయక రాజులు ముఖ్యులు. పద్మనాయక రాజులలో 6వ తరం వాడైన ఎర్రదాచమనేని మాదనాయుడు ముందుగా కోట నిర్మాణాన్ని ప్రారంభించినట్టు చారిత్రక కథనం
వి.ఎన్.జానకి

వైకోం నారాయణ జానకి (1923 నవంబరు 30 - 1996 మే 19) (జానకీ రామచంద్రన్ గా సుపరిచితురాలు) తమిళనాడు 4వ ముఖ్యమంత్రి. ఆమె తమిళ సినిమానటి, రాజకీయ నాయకురాలు. ఆమె తమిళనాడు 3వ ముఖ్యమంత్రిగా పనిచేసిన ఎం.జి.రామచంద్రన్ భార్య . భర్త మరణించిన తరువాత ఆమె ముఖ్యమంత్రి పదవిలో 23 రోజులు కొనసాగారు.  ఆమె తమిళనాడు రాష్ట్ర మొదటి మహిళా ముఖ్యమంత్రిగా, భారతదేశంలో సినిమా నటి నుండి ముఖ్యమంత్రి పదవిని పొందిన వారిగా గుర్తింపు పొందింది. జానకీ రామచంద్రన్ కేరళ రాష్ట్రం, కొట్టాయంలోని వైకోం పట్టణంలో రాజగోపాల్ అయ్యర్, నారాయణి అమ్మా దంపతులకు జన్మించింది. ఆమె సోదరుడు పి.నారాయణన్ విద్యావేత్త. ఆమె బాబాయి పాపనాశం శివన్ పేరొందిన కర్ణాటక సంగీత విద్వాంసుడు, కన్నడ సినీ రంగంలో సంగీత దర్శకుడు. 1940లలో ఆమె విజయవంతమైన నటిగా కొనసాదింది
ఆల్బర్ట్ ఎక్కా

లాన్స్ నాయక్ ఆల్బర్ట్ ఎక్కా, PVC ( 1942 డిసెంబరు 27 – 1971 డిసెంబరు 3) భారత సైనిక దళంలో సైనికుడు. ఆయన "హిల్లీ యుద్ధం"లో వీరమరణం పొందాడు. ఈ యుద్ధం 1971 లో భారత, పాకిస్థాన్ మధ్య జరిగింది. ఆయన దేశానికి చేసిన సేవలకు గానూ భారత అత్యున్నత పురస్కారమైన పరమ వీర చక్ర పురస్కారాన్ని మరణానంతరం భారత ప్రభుత్వం అందజేసింది. లాన్స్ నాయక్ ఆల్బర్ట్ ఎక్కా 2000 సంవత్సరంలో భారతదేశ అత్యున్నత పురస్కారమైన పరమ వీర చక్రను మరణానంతరం పొందారు. ఈ పూరస్కారాన్ని భారతదేశ 50వ గణతంత్ర దినోత్సవం సందర్భంగా అందజేసారు. ఆయన జ్ఞాపకార్థం భారత ప్రభుత్వం ఒక పోస్టల్ స్టాంపును విడుదల చేసింది. జార్ఖండ్ ముద్దుబిడ్డ అయిన ఎక్కా జ్ఞాపకార్థం ముఖ్య ప్రదేశం అయిన ఫిరాయాలాల్ స్టోర్ కు ఆయన పేరుతో " ఆల్బర్ట్ ఎక్కా చౌక్"గా నామకరణం చేసారు. అక్కడ ఆయన విగ్రహాన్నుంచారు. 'గుల్మా" లోని ఒక బ్లాక్ (జిల్లా సబ్ డివిజన్) కు కూడా ఆయన పేరు పెట్టారు.
అబ్దుల్ హమీద్

కంపెనీ క్వార్టెర్‌మాస్టర్ హవీల్దార్ అబ్దుల్ హమిద్ PVC (1 జూలై 1933 – 10 సెప్టెంబరు 1965) భారత సైనిక దళం నకు చెందిన ద గ్రనేడర్స్ యొక్క నాల్గవ బెటాఅలియన్ కు చెందిన సైనికుడు. ఆయన 1965లో ఖేం కరణ్ సెక్టారులో జరిగిన ఇండో-పాకిస్తాన్ యుద్ధంలో వీరమరణం పొందాడు. ఆయనకు మరణానంతరం భారతదేశ అత్యున్నత మిలిటరీ పురస్కారమైన పరమ వీర చక్ర ను భారత ప్రభుత్వం ఇచ్చింది. దేశంకోసం తన ప్రాణాలను పణంగా పెట్టిన మహాసాహసి ఆయన. ఆయన ఉత్తర ప్రదేశ్ లోని ఘజియాపూర్ జిల్లాకు చెందిన ధాముపూర్ గ్రామంలో జూన్ 1, 1933 న జన్మించాడు. ఆయన తండ్రి మొహమ్మద్ ఉస్మాన్ మొదట ఇతడు 1954 డిసెంబర్ 27న "ద గ్రెనేడియర్స్ ఇన్ ఫంటీ" యను సైనికదళంలో ఒక సైనికునిగా చేరాడు. తరువాత ఇతడు 4వ బెటాలియన్లోకి మార్చబడ్డాడు. ఆపై చివరిదాకా అక్కడే పనిచేశాడు. అలా సైన్యంలో ఉంటూనే ఆగ్రా. అమృత్‌సర్, జమ్మూకాశ్మీర్, ఢిల్లీ, రాయగఢ్ మొదలైన ప్రాంతాలన్నీ తిరిగివచ్చాడు. బ్రిగేడియర్ "కాన్ డాల్వీ" నాయకత్వంలో మనకూ చైనాకూ మధ్య జరిగిన యుద్ధంలో పాల్గొన్నాడు. కాలినడకన "భూటాన్" కూ, "మిసామరి" కి వెళ్చాచ్చాడు
సంజయ్ కుమార్ (సైనికుడు)

నాయిబ్ సుబేదార్ సంజయ్ కుమార్, PVC (జ. 3 మార్చి 1976) భారత సైనిక దళం లో సైనికుదు. ఆయన జూనియర్ కామిషన్డ్ ఆఫీసరుగా ఉన్నారు. ఆయన భారతదేశ అత్యున్నత సైనిక పురస్కారం పరమ వీర చక్ర ను అందుకున్నారు. సంజయ్ కుమార్ హిమాచల్ ప్రదేశ్ రాష్ట్రం లోని బిలాస్‌పూర్ జిల్లాకు చెందిన కాలోల్ బకైన్ గ్రామంలో జన్మిoచాడు. భారత సైనిక దళంలో చేరక ముందు ఆయన న్యూఢిల్లీ లో టాక్సీ డ్రైవరుగా పనిచేసాడు. ఆయన భారత సైనిక దళంలో చేరక ముందు ఆయన దరఖాస్తు మూడుసార్లు తిరస్కరించబడినది. జూలై 4, 1999 న ఆయన 13వ బెటాలియన్, జమ్మూ, కాశ్మీర్ రైపిల్స్ లో సభ్యునిగా కార్గిల్ యుద్ధము సమయంలో సమతల ప్రదేశాన్ని పైభాగంలో కనుగొనే దళానికి నాయకత్వం వహించాడు. కార్గిల్ లడాఖ్ ప్రాంతాన్ని కలిపే భాగం. దీన్ని చేజిక్కించుకుంటే లడాఖ్ ప్రాంతం భారత్ చేజారుతుంది. సియాచిన్ గ్లేసియర్ కి వెళ్లే మార్గాలన్నీ మూసుకుపోతాయి. అప్పుడు ప్రపంచంలోనే ఎత్తైన యుద్ధ భూమి సియాచిన్ లో పాక్ జెండా ఎగురుతుంది
ఆనంద శంకర్ జయంత్

ఆనంద శంకర్ జయంత్ ప్రముఖ కూచిపూడి, భరతనాట్యం నాట్యకారిణి. ఆమె రైల్వే ట్రాఫిక్ సర్వీసులో తొలి మహిళా అధికారిణి. ఆమె నృత్యకారిణే కాదు గురువు, వక్త, కొరియోగ్రాఫర్, రచయిత, పండితురాలు. తమిళ బ్రాహ్మణ కుటుంబంలో పుట్టిన ఆనంద శంకర్ జయంత్ నాలుగేళ్ల ప్రాయం నుంచే పాదాలతో మువ్వల సవ్వడి చేసింది. కూచిపూడి, భరతనాట్యం, వీణ తదితర కళల్లో ప్రావీణ్యం సంపాదించిన ఆమె 17 ఏళ్ల వయసులో హైదరాబాద్‌కు తిరిగివచ్చి ఆరుగురు విద్యార్థులతో శంకరానంద కళాక్షేత్ర నృత్య పాఠశాలను ఏర్పాటుచేసి ఎంతోమందికి శాస్ర్తియ నృత్యంలో శిక్షణ ఇస్తున్నారు. ఆమె రూపొందించిన నృత్య రూపకాల్లో బుద్ధం..శరణం.. గచ్చామి, నేనెవరిని, పంచతంత్ర, శ్రీకృష్ణ వందే జగద్గురుమ్, నవరస, దర్శనం, సత్యం -ఇలా విభిన్న ఇతి వృత్తాలతో రూపొందించిన నృత్య రూపకాలు ప్రపంచ స్థాయి గుర్తింపుపొందాయి. భారతీయ నృత్య రూపకాల ప్రాధాన్యతను వివరిస్తూ ఆమె నేడు దేశ విదేశాల్లో స్ఫూర్తిదాయకమైన ప్రసంగాలు చేస్తున్నారు. తొలినాళ్లలో హైదరాబాద్‌లోని సెయింట్ ఆన్స్ స్కూలోలో చదివిన ఈ 53 ఏళ్ల నృత్యకళాకారిణి హిస్టరీ అండ్ కల్చరల్ కోర్సులో ఎంఫిల్, పర్యాటకంలో పి
నురెక్ ఆనకట్ట

నూరెక్ ఆనకట్ట తజికిస్తాన్లోని వఖ్ నదిపై నిర్మించారు. దీని ప్రాథమిక ఉద్దేశం జలవిద్యుత్ ఉత్పత్తి. ఇక్కడి విద్యుత్ కేంద్రానికి 3,015 మెగావాట్ల వ్యవస్థాపిత సామర్థ్యం ఉంది. ఆనకట్ట నిర్మాణం 1961 లో ప్రారంభమైంది. విద్యుత్ కేంద్రపు మొదటి జనరేటర్ 1972 లో మొదలు కాగా, చివరి జెనరేటర్ 1979 లో ప్రారంభమైంది. 1980 లో తజికిస్తాన్ సోవియట్ యూనియన్లో రిపబ్లిక్గా ఉన్నప్పుడు మొత్తం ప్రాజెక్ట్ పూర్తయింది. ఆ సమయంలో ఇది ప్రపంచంలోనే ఎత్తైన ఆనకట్టగా మారింది. 300 మీ. (984 అ.) వద్ద, ఇది ప్రస్తుతం ప్రపంచంలో రెండవ ఎత్తైన మానవ నిర్మిత ఆనకట్ట, ఇది 2013 లో జిన్‌పింగ్-ఐ ఆనకట్టను అధిగమించింది. రోగూన్ ఆనకట్ట, తజికిస్తాన్లోని వక్ష్ వెంట, పూర్తయినప్పుడు దాని పరిమాణాన్ని మించి ఉండవచ్చు. నూరెక్ ఆనకట్టను సోవియట్ యూనియన్ 1961, 1980 సంవత్సరాల మధ్య నిర్మించింది
అంతర్జాతీయ వరి పరిశోధనా సంస్థ

అంతర్జాతీయ వరి పరిశోధనా సంస్థ (International Rice Research Institute - ఇంటర్నేషనల్ రైస్ రీసెర్చ్ ఇన్‌స్టిట్యూట్, IRRI - ఐ.ఆర్.ఆర్.ఐ) అనేది ఫిలిప్పీన్స్లో ప్రధాన కార్యాలయంతో, పదిహేడు దేశాలలో 1,300 మంది సిబ్బంది గల ఒక అంతర్జాతీయ వ్యవసాయ పరిశోధన, శిక్షణ సంస్థ. ఐఆర్‌ఆర్‌ఐ వరి రకాల అభివృద్ధి కొరకు పనిచేస్తుంది. ఇది 1960లలో ఆసియాలో కరువును పారద్రోలిన హరిత విప్లవమునకు దోహదపడింది.
విజయ కుమారతుంగా

కోవిలగే ఆంటోన్ విజయ కుమారతుంగా (1945 అక్టోబరు 9 – 1988 ఫిబ్రవరి 16), ప్రముఖ శ్రీలంక సినీ నటుడు, రాజకీయ నాయకుడు. విజయ కుమారతుంగాగా ప్రసిద్ధులు ఆయన. శ్రీలంక మాజీ రాష్ట్రపతి చంద్రికా కుమారతుంగాను 1978లో వివాహం చేసుకున్నారు. ఆయన 1988లో మరణించారు. 1978లో శ్రీలంక ప్రధానులు సొలోమన్ బండారునాయకే, సిరిమావో బండారునాయకేల కుమార్తె చంద్రికా బండారునాయకేను వివాహం చేసుకున్నారు విజయ. వీరికి ఇద్దరు పిల్లలు. వారి కుమార్తె యశోధర కుమారతుంగా వాకర్ లండన్ లో డాక్టర్ గా పనిచేస్తున్నారు. విముక్తి కుమారతుంగా వెటర్నరీ డాక్టర్ గా పనిచేస్తున్నారు.
రాపోలు ఆనంద భాస్కర్

రాపోలు ఆనంద భాస్కర్, తెలంగాణ రాష్ట్రానికి చెందిన రాజకీయ నాయకులు, మాజీ రాజ్యసభ సభ్యులు. 2012, ఏప్రిల్ 3 నుండి 2018, ఏప్రిల్ 2 వరకు రాజ్యసభ సభ్యులుగా పనిచేశారు. జాతీయ చేనేత దినోత్సవాన్ని అధికారికంగా ప్రకటించడంలో కీలకపాత్ర పోషించాడు. ఆనంద భాస్కర్ 1964, జనవరి 15 న బొంబాయిలోని పద్మశాలి కుంటుబంలో జన్మించాడు. ఆయన స్వస్థలం తెలంగాణ రాష్ట్రం, వరంగల్ జిల్లాలోని కొడకండ్ల గ్రామం. 1987 లో ఉస్మానియా విశ్వవిద్యాలయం నుండి సోషియాలజీ లో మాస్టర్ డిగ్రీ అందుకున్నారు. సరోజ ను వివాహం చేసుకున్నారు. వీరికి ఒక కుమార్తె (ప్రియాంక), కుమారుడు (ఆదిత్యారాం) ఉన్నారు. ప్రముఖ దినపత్రికలో జర్నలిస్ట్ తన జీవితాన్ని ప్రారంభించిన ఆనంద భాస్కర్, 1994లో కాంగ్రెస్ పార్టీ చేరారు. ఉమ్మడి ఆంధ్రప్రదేశ్ కాంగ్రెస్ పార్టీ ప్రధాన కార్యాలయం (గాంధీ భవన్) లో మేనేజర్ గా పనిచేసారు. తెలంగాణ కోసం రాష్ట్రం కోసం తెలంగాణ కాంగ్రెస్ మానిటరింగ్ గ్రూప్ నడిపారు. ఆంధ్రప్రదేశ్ ప్రదేశ్ కాంగ్రెస్ జనరల్ సెక్రటరీగా కూడా పనిచేశారు
రాజేంద్ర కుమారి బాజ్‌పేయ్‌

రాజేంద్ర కుమారి బాజ్‌పేయ్‌ (1925 ఫిబ్రవరి 8 – 1999 జూలై 17), కాంగ్రెస్ రాజకీయ నాయకురాలు, మాజీ కేంద్రమంత్రి, పాండిచ్చేరి మాజీ లెఫ్టెనెంట్ గవర్నర్ గా కూడా వ్యవహరించింది. 1980, 1984, 1989 ఎన్నికల్లో సీతాపూర్ నియోజకవర్గం నుంచి లోక్ సభకు మూడుసార్లు ఎంపిగా ఎన్నికయింది. ఆమె మాజీ ప్రధాని ఇందిరాగాంధీ ఆంతరంగికుల్లో ఒకతె. 1925 ఫిబ్రవరి 8న బీహార్లోని భగల్‌పూర్ జిల్లాలో ఉన్న లాలూచక్ గ్రామంలో జన్మించింది. ఆమె తండ్రి పండిట్ ఎ.స్.కె.మిశ్రా. ఆమె తాత రవి శంకర్ శుక్లా భారత స్వాతంత్ర్య సమర యోధుడు. ఆమె మేనమామ శ్యాం చరణ్ శుక్లా మధ్యప్రదేశ్ కు మూడుసార్లు ముఖ్యమంత్రిగా పనిచేసాడు. ఆమె అలహాబాద్ విశ్వవిద్యాలయంలో ఎం.ఎ, పి